GEMA JUMAT, 20 JULI 2018
Oleh Nurjannah Usman
Wahee saudara wareh seunaroe
Saleum loen hamboe ban sigom donya
Salam ‘alaikom wahee nyak putroe
Suout syara droe meu bek talupa
Angen jipout rata jeut sagoe
Kadang jambo droe abeh dibawa
Jino tarabee soai gaya droe
Meu macam bagoe bak medsos teuma
Na nyang meukat barang geupubloe
Hana syiet tuwoe sigo ngoen gamba
Han ek tapike na syiet sidro-droe
Geu adee igoe dalam media
Wahee e syara wareh seunaroe
beuna jaga droe pulom yang dara
Meubek tacurhat didalam sagou
Pegah bak adoe facebook nama
Jitupu le gop karue ngoen lakoe
Na syiet hai cutpo beungeh leumpah na
Mandum geu curhat peugah trok bak lumpoe
Yang nyoe hai adoe adue bak Po Rabbana
Na nyang salah arti medsos nyoe
Padahai adoe leu that meuguna
Bek tasia-sia bek tapeukutoe
Ngoen gaya droe enteuk binasa
Bek na seulingkuh didalam petoe
Jaga rumoh droe bek peugah u lua
Bek le tacurhat ke suai lakoe
Meunan syiet adoe peurumoh gata
Bek nyang meucewek lheuh foto-foto
Langsong geu hamboe nibak media
Beuna tamalee nyan buet lam rugoe
Male hai adoe geu tanyoe beuna
Menyoe ta upload dalam tapasoe
Suai meu asoe kegiatan nyang na meu makna
Ngak jeut ceuramah ke dum sinaroe
Jibaca asoe jeut keu meuguna
Peugah bak hapee keu gulee rampoe
Beuna ngoen asoe cara meu agama
Cara seumbahyang dan bak meu seugoe
Meu bek tatuwoe haji puasa
Nyoe nyan ta upload didalam facebook
Teunte digata jithee le donya
Tajok nasehat ke dum ureung droe
Kadang na meu sidroe nyan tem peuguna
Haba ka abeh wareeh seunaroe
Meu bek na cikoe hate lam dada
Meu bek na beungeh nyan keu cut da droe
Meu’ah hai adoe cutbang ngoen cutda
Jambo Tape, 19 Juli 2018
ind_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn tpi_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ban_Latn